open-index/open-wikipedia-markdown huggingface dataset:
Gabbang

Ang **gabbang** ay isang tradisyunal na saylopong kawayan na isa sa mga intrumentong pangmusika na ginagamit ng mga katutubong Tausug sa kapuluang Sulu sa pinakatimog ng Pilipinas. Bagaman may mga katulad na bersyon nito sa ibang pangkat-etniko gaya ng mga Sama-Bajau at Yakan, ang gabbang ng mga Tausug ay kinikilala dahil sa espesipikong konstruksyon nito at sa sentral na papel nito sa mga tradisyong panlipunan at pagsasalaysay. Pinatutunog ito sa pamamagitan ng pagpukpok ng isang martilyong yari sa kahoy.

## Mga katangiang pisikal 
thumb|Gabbang
Ang gabbang ay binubuo ng isang pangkat ng mga trapesoid na piraso ng kawayan na may magkakaibang haba na nakapatong sa isang resonador. Ang bilang ng mga pirasong ito ay nag-iiba depende sa pangkat na gumawa nito: Sa mga Yakan, ang bilang ay naglalaro mula tatlo hanggang siyam na piraso, subalit ang karaniwang agung gabbang ay may lima; sa mga Tausug, ang bilang ay mula 14 hanggang 22, bagaman ang karaniwang gabbang ay may 12 piraso; at sa Palawan, ang karaniwang gabbang ay may lima.

## Pamamaraan sa pagtugtog 
Ang gabbang ay ang pinakamahalagang instrumento sa mga Tausug at maaari itong patugtugin ng lalaki o babae, na maaaring pagtugtugin ng solo o may kasamang mang-aawit, na puwedeng pamaparelaks o panlibangan, subalit ginagamit din tuwing may mga seremonyang panrelihiyon. Ang gabbang, na isang saylopong kawayan, ay tinutugtog sa pamamagitan ng direktang paghampas sa mga tipak nito gamit ang mga kahoy na pamalo. Ang instrumentong ito ay tinutugtog gamit ang isang pares ng pampalo, habang ang isa pang tagatugtog ay maaaring tumuktok ng isang ritmikong huwaran sa gilid ng kahong resonador.

## Mga sanggunian
Kaurian:Instrumentong pangtugtugin
Estasyon ng Pureza

Ang **Estasyon ng Pureza** o **Himpilang Pureza** ay isang estasyon sa Linyang Bughaw (MRT-2).  Ang himpilang Pureza ay isa sa maraming mga himpilang nakaakyat sa lupa.  Nagsisilbi ang himpilan para sa Sampaloc sa Maynila at ipinangalan sa Kalye Pureza, kung saan nakaupo ang himpilan.

Nagsisilbi bilang pangtlong himpilan ang himpilang Legarda para sa mga treng MRT-2 na patungo sa  Santolan at bilang pansiyam himpilan para sa mga treng patungo sa Recto. Malapit ito sa ilang kolehiyo tulad ng Politeknikong Unibersidad ng Pilipinas (PUP) atbp.  Malapit din ito sa University of the East.

## Mga kawing pangpanlalakbay
May mga sasakyang de-padyak, dyip, taksi, at mga bus na nagaabang ng mga pasahero sa labas ng estasyon.  Ang mga bus at mga dyip ay dumadaan sa mga Abenida Legarda at C.M. Recto. Malapit din ito sa Estasyong daangbakal ng Santa Mesa ng Pambansang Daangbakal ng Pilipinas.

## Balangkas ng estasyon
## Mga kawing panlabas
* 
* Websatt ng LRTA 

Pureza
Estasyon ng J. Ruiz

Ang **Estasyon ng J. Ruiz** o **Himpilang J. Ruiz** ay isang estasyon sa Linyang Bughaw (MRT-2).  Ang himpilang J. Ruiz ay isa sa maraming mga himpilang nakaakyat sa lupa. Nagsisilbi ang himpilan para sa San Juan at nakuha ng himpilan ang pangalan nito mula sa Kalye J. Ruiz.

Nagsisilbi bilang panlimang himpilan ang himpilang J. Ruiz para sa mga treng MRT-2 na patungo sa  Santolan at bilang pampitong himpilan para sa mga treng patungo sa Recto. Malapit ang himpilan sa Dambana ng Pinaglabanan (*Pinaglabanan Shrine*) , kung saan unang nakipaglaban ang mga Pilipino laban sa mga Espanyol noong ika-19 siglo. Katabi nito ang kalyeng Pinaglabanan, na malapit sa Kalye J. Ruiz.

## Mga kawing pangpanlalakbay
May mga sasakyang de-padyak, dyip, taksi, at mga bus na nagaabang ng mga pasahero sa labas ng estasyon.

## Balangkas ng estasyon

Image:MRT-2 J. Ruiz Station.jpg|Isang tren ng MRT-2 na paparating sa estasyon.

## Talababa
## Mga kawing panlabas
* 
* Websayt ng LRTA 

J Ruiz
Kung Mangarap Ka't Magising

Ang '''''Kung Mangarap Ka't Magising''''' ay isang pelikula tungkol sa pag-ibig na nagbibigay ng magaang damdamin na naglalarawan ng pagkatuligsa ng kabataan. Ito ay nasa direksiyon ni Mike De Leon at ipinalabas ito noong 1977. Naging kalahok ito sa Paligsahang Pampelikula ng Kalakhang Maynila 1977.

## Mga tauhan
Ang mga nagsiganap sa pelikulang ito ay ang mga sumusunod:

## Buod ng pelikula
thumb|left|285px|Nagtitipon at nagwiwili sa pagtugtog ng musika sina Joey at Anna.
Isang binatang mag-aaral sa dalubhasaan na nagngangalang Joey (De Leon) ay may likas na taglay na pag-ibig sa musika na nais niyang maging kompositor balang araw na sinasagkaan ng kanyang mapangayang ama na may nais sa kanya na maging dalubhasa sa haynayan. Sadyang sinusubukan niyang makakuha na may pagsasalungatan, nakatagpo siya ng babae nang di-inaasahan na si Anna (Koronel), may asawa na at bugtong na anak, habang dumadalaw sa kanyang pinsan na si Cecile (Guillen), ang kaibigan ni Joey. Nag-akitan nang biglaan sa bawat isa at nagka-ibigan silang dalawa. Dahil sa walang kakayahang pagpalag sa kanilang mga damdamin, nagbuo sila ng panandaliang paraan ng ugnayan na nakatutulong sa babae na humarap sa di-pagkakaiwasan ng paghihiwalay sa kanyang nakapaninilong asawa at nakatutulong nang katumbas sa binata na ayusin ang kanyang buhay at hanapin ang kanyang sarili sa ibang liwanag.

Lahat ng mga tagpo ng pelikulang ito ay ginanap sa Lungsod ng Baguio at Sagada.

### Mahalagang linya ng sinasabi ng tauhan
Inilarawan ni Anna ang kanyang buhay habang nasa kapiling niya ang kanyang asawa na nagngangalang Freddie (Briccio Santos) sa pamamagitan ng pagsabi niya kay Joey:

## Pagsususuri ng pelikula
Ang kuwento ng pelikula ay payak at maalwan, walang pangamba sa pag-iisip na mga palipit at mga pabaling, bagkus ang mga pangyayari sa pelikula ay naturalistiko, di-nakakabaliw, at matapat na pagtatanghal ng mga aktor sa pelikula gayundin ang mga hitik na awitin na sa totoo lamang ang mga ito ay pangatlong pangunahing karakter sa pelikulang ito.

## Mga awitin
Ang mga awitin na ginamit sa pelikulang ito ay ang mga sumusunod:

## Mga gawad
### Gawad Urian
## Tingnan din
*Mike De Leon
*Christopher De Leon
*Hilda Koronel

## Sanggunian
## Mga panlabas na kawing
*Kung mangarap ka't magising sa Datobaseng Pelikula ng Internet
*kabayancentral.com: Kung Mangarap Ka't Magising 
*Buod ng Kung Mangarap Ka't Magising
*Blog: Kung Mangarap Ka't Magising
*The dreamy mood of Mike de Leon’s ‘Kung Mangarap Ka’t Magising’ 

Kategorya:Mga pelikula mula sa Pilipinas
Kategorya:Mga pelikulang likha ni Mike de Leon
Kategorya:Mga pelikula ni Christopher de Leon
Kategorya:Mga pelikula ni Hilda Koronel
Kategorya:Mga pelikula ng 1977
Maalaala Mo Kaya (seryeng pantelebisyon)

Ang ***Maalaala Mo Kaya*** o MMK ay isang Pilipinong dramang pantelebisyon na unang pinalabas noong 1991. Ito ang pinamatagal na pinapalabas na antolohiyang drama sa Pilipinong telebisyon. Ang MMK ay 28 taon nang pinapapalabas sa ABS-CBN at hinohost ni Charo Santos-Concio. Pinapalabas ito kada Sabado mula 7:10 hanggang 8:45PM sa ABS-CBN, at tuwing mapapakinggan sa radyo ang Maalaala Mo Kaya sa DZMM ngayong Lunes hanggang Biyernes mula 2:30 hanggang 3:00PM sa DZMM Radyo Patrol 630Khz.

## Mga tanyag na mga Episode
***"Regalo"**:kinatampukan ni Vilma Santos at Maja Salvador.
***"Rubber Shoes"**: Ang unang episode ng *MMK* na kinatampukan nila Romnick Sarmenta at Vina Morales.
***"Abo"**: Nagpanalo kay Roderick Paulate ng *Best Actor* na parangal sa Asian TV Awards.
***"Song book"**:Nagpanalo kay Aiza Seguerra ng *Best Actress* na parangal sa Asian TV Awards.
****Maalaala Mo Kaya: The Movie***: Pinalabas noong 1994 sa ilalalim ng Star Cinema, Kinabibilangan ito nila Aiko Melendez, Richard Gomez at Chin Chin Gutierrez.
***"Rehas"**: Nagpanalo kay Gina Pareño bilang Best Actress sa isang pangtatanghal sa Asian TV Awards noong 2007.
***"Pilat"**: Na-nomina si Angel Locsin sa parangal na *Best Single Performance by an Actress*.
***"Kalapati": Istorya Ni Ninoy at Cory** - Dalawang parteng kuwento ng buhay nina Ninoy Aquino at Cory Aquino.
***"Pasa"**: Pinalabas noong 21 Mayo 2016. Kinatampukan nina Raikko Mateo at Diego Loyzaga.

## Mga Parangal
*PMPC Star Awards para sa Telebisyon
*KBP Golden Dove Award
*Catholic Mass Media Awards
*Asian TV Awards
*Seoul Drama Awards
*24th Star Awards for Television

## Talababa
## References
Kategorya:Telebisyon sa Pilipinas
Kategorya:Mga serye sa telebisyon
Pagsisiyam

:*Para sa bayan sa Singapore, tingnan ang Nobena, Singapore.*
[thumb|Novena a Nuestra Senora del Perpetuo Socorro sa [Brazil]]
Ang **pagsisiyam** o **nobena** (Kastila: *novena*; mula sa Latin: *novem*, "siyam") o '''nobenaryo

## Pagsasagawa 
Sa Pilipinas at ilang mga bansa sa Kaamerikahan, ang pagsisiyam ay ginugunita rin sa pagkawala ng isang mahal sa buhay. Sa mga Kristiyanong Katoliko, isinasagawa nila ito sa pamamagitan ng pag-aalay ng kanilang oras sa pagdarasal o pagkanta ng mga banal na awitin na may kaakibat na mga nakasinding kandila at rosaryo sa loob ng siyam na araw. Ang altar naman ay mayroong siyam na antas kung saan ang banal na krus ang nasa pinakamataas, at ang iba ay nilalagyan ng mga dekorasyon tulad ng mga bulaklak, kandila, at estatwa ni Hesus, Birheng Maria, o mga santo. sa bawat araw na lumilipas, mayroong kandilang sinisindi mula sa pinakamababang antas hanggang sa pinakamataas na antas na kinalalagyan ng banal na krus. Sa pagtatapos nito sa ika-siyam na araw, maaari nang simulan ang mga serbisyong para sa paglilibing. 

## Tingnan din
*pasiyam, siyam na araw na pagdarasal para sa yumao o namatay.
*nonaryo o nobenaryo, isang sistema ng numero na nakabatay sa bilang na 9, karaniwang ginagamitan ng mga numero o bilang mula 0 hanggang 8.
*Sayaw sa Obando
*Pagoda sa Wawa
*Simbang Gabi

## Mga sanggunian
Kaurian:Mga panalanging Kristiyano
Kaurian:Katolisismo
Estasyon ng V. Mapa

Ang **Estasyon ng V. Mapa** o **Himpilang V. Mapa** ay isang estasyon sa Linyang Bughaw (MRT-2).  Ang estasyon ng V. Mapa ay isa sa maraming mga himpilang nakaakyat sa lupa.  Nagsisilbi ang estasyon para sa Santa Mesa sa Maynila at nakuha ng himpilan ang pangalan nito mula sa Kalye V. Mapa. Noong ginagawa pa ang linya, tinawag ang himpilan na **Araneta** dahil malapit ito sa Abenida Gregorio Araneta sa Lungsod ng Quezon.

Nagsisilbi bilang pang-apat na estasyon ang estasyong V. Mapa para sa mga treng MRT-2 na patungo sa Santolan at bilang pampitong estasyong para sa mga treng patungo sa Recto. Malapit ang estasyon sa dating SM Centerpoint, na ngayon ay SM City Santa Mesa.

## Mga kawing pangpanlalakbay
May mga sasakyang de-padyak, dyip, taksi, at mga bus na nagaabang ng mga pasahero sa labas ng estasyon at pwede itong gamitin upang pumunta sa mga kalapit na lugar mula sa himpilan.

## Balangkas ng estasyon
## Mga kawing panlabas
* 
* Websayt ng LRTA 

V Mapa
Asya Menor

Ang **Asya Menor** ay ang tawag sa rehiyon ng **Anatolia** o **Anadolu** sa Turkiya na matatagpuan sa Gitnang Silangan ng Asya. May mga makasaysayang kabihasnan din at imperyo na sumakop dito. Nakuha ito ng mga Persa *(Persian)* noong 530 BKE. Naging probinsiya rin ito ng Imperyo Romano at Silangang Imperyo Romano (Bisantino) noong Gitnang Panahon. May imperyo-relihiyoso din na sumakop dito, ang Imperyong Otoman, isang Imperyong Muslim.

## Tingnan din 
* Turkiya

## Mga sanggunian 
Kategorya:Mga rehiyon ng Turkiya
Kategorya:Asya
SM Megamall

Isa sa mga malalaking gusaling pangkalakalan sa Lundayang Ortigas sa Kalakhang Maynila ang **SM Megamall**. Ito ang ikatlong SM Supermall na itinatag at pinalalakad ng SM Prime Holdings, ang pinakamalaking tagapagtaguyod ng mga gusaling pangkalakalan sa Pilipinas. Pag-aari ito ni Henry Sy Sr..

Nakatayo ang dalawang gusali na idinurugtong ng isang tulay sa lupaing may lawak na umaabot ng 18 hektarya. Kung titingnan sa laki ng malalakaran sa buong gusali, aabot ito ng 348,000 metro kuwadrado. Itinataguring ikatlo sa pinakamalaking gusaling pangkalakalan sa Pilipinas ang SM Megamall at ikapito sa buong mundo.

## Kasaysayan 
Sinimulang itayo ang SM Megamall noong 1989 at nabuksan ito noong ika-28 ng Hunyo, 1991. Ito ang ikatlong gusaling naitayo ni Henry Sy bago pa man pampublikong maitala ang SM Prime Holdings. Naunang naitayo ang SM City Sta. Mesa at SM City North EDSA. Nakatayo ang SM Megamall sa Lunduyang Ortigas sa lungsod ng Mandaluyong kaharap ng EDSA.

## Sanggunian
Kategorya:Mga gusali at estruktura
Kategorya:Pilipinas
Anatolia

Maaring tumukoy ang **Anatolia** sa:

* Asya Menor, na tinatawag din na Anatolia, ay pantangway na rehiyon sa pagitan ng Dagat Itim sa hilaga at Dagat Mediteraneo sa timog
* Kalagitnaang Rehiyon ng Anatolia, isang rehiyon sa Turkiya
* Silangang Rehiyon ng Anatolia, isang rehiyon sa Turkiya
* Timog-silangang Rehiyon ng Anatolia, isang rehiyon sa Turkiya
Kanal ng Suez

thumb|Kanal Suez, tanaw mula sa kalawakan, NASA.
Ang **Agusan ng Suez** ay isang daanang tubig sa Ehipto, na naghihiwalay sa mga kontinente ng Asya at Aprika. Nagawa ito noon pang panahon ng Lumang Ehipto at muling itinayo, simula noong 1859. Isa sa muling nagpatayo si Ferdinand de Lesseps, isang Pranses at muling binuksan noong 1869. May haba itong 193.3 km na nagdurugtong sa Dagat Mediteranyo, Golpo ng Suez, Dagat Pula at Karagatang Indiyan. Ito ay ginagamit para sa mga barkong may dalang kalakal.

Ang kahalagahan nito sa pandaigdigang ekonomiya ay nag-uugat sa mas mabilis na paglalakbay ng mga barkong dumadaan sa agusang ito. Nagsisilbi itong direktang ruta mula sa Hilagang Atlantic patungo sa hilaga ng Karagatang Indiyo, anupat napaiikli ang distansya ng humigit-kumulang 8,900 kilometro (5,500 milya), o mga 8 hanggang 10 araw na paglalakbay.

Kategorya:Makro-inhenyeriya
Kategorya:Mga kanal

## Mga Sanggunian
Santo Tomas (paglilinaw)

Ang **Santo Tomas** ay maaring tumukoy sa mga sumusunod:

*Santo Tomas, kabilang sa unang mga alagad ni Hesus.
*Santo Tomas ng Aquino
*Pamantasan ng Santo Tomas
Santiago (paglilinaw)

Ang **Santiago** (Ingles: *James*) ay maaaring tumukoy sa mga sumusunod:

*Mga Santo (mga pinangalang **San Santiago** o *Saint James*):
:*Paliwanag*: Tatlong Santiago ang matutunghayan sa Bagong Tipan ng Bibliya, sina:
::*Santiago ang Makatarungan o Santiago, anak ni Cleofas, na pinsan o "kapatid" ni Hesus; siya ang may akda ng Sulat ni Santiago sa Bagong Tipan ng Bibliya.
::*Santiago ang Dakila o Santiago, anak ni Zebedeo, isa sa mga alagad ni Hesus.
::*Santiago na anak ni Alfeo o Santiago ang Bata, isa pang alagad ni Hesus; may mga naniniwalang siya rin si Santiago, anak ni Cleofas na pinsan ni Hesukristo, kaya't sinasabi ring may-akda ng *Sulat ni Santiago* na nasa Bagong Tipan ng Bibliya.
*Mga paaralan:
:*Saint James College o Kolehiyong San Santiago, na nasa Lungsod Quezon at Lungsod ng Parañaque sa Kalakhang Maynila, Pilipinas.
*Mga pook:
:*Kutang Santiago, isang kutang liwasan sa Pilipinas.
:*Santiago, Tsile, opisyal na kabisera ng bansang Tsile.

## Tingnan din
*Sa ibang pagkakataon, ang *Santiago* ay katumbas ng pangalang Jacob o Jacobo.
Maalaala Mo Kaya

Ang **Maalaala Mo Kaya** ay maaaring tumukoy sa mga sumusunod:

*Maalaala Mo Kaya (seryeng pantelebisyon), antolohiyang pantelebisyon sa Pilipinas.
*Maalaala Mo Kaya (1954), isang pelikula sa Pilipinas. 
*Maalaala Mo Kaya (1973), isa ring pelikula sa Pilipinas.
Andres (paglilinaw)

Ang **Andres** (Ingles: *Andrew*) ay maaaring tumukoy sa o kaugnay ng mga sumusunod:

*Andrés Bonifacio 
*Andres Centenera
*Andrés de Urdaneta
*Andres Alcaraz, isang Kastilang Gobernador-Heneral ng Pilipinas.
*San Andres
*Pamantasang Gat Andres Bonifacio
*San Andres, Quezon
*San Andres, Romblon
*San Andres, Catanduanes
*Andres Salvacion Jr., isang politiko sa Pilipinas. 
*Andres Dinglasan Jr., isang politiko sa Pilipinas. 
*Andrés García Camba 
*Andres Cristobal Cruz, isang makata at kwentista.
*Andres Fernandez
*Tecla San Andres Ziga, isang politiko sa Pilipinas. 
*Victor San Andres Ziga, isang politiko sa Pilipinas.

## Tingnan din
**Andrew (paglilinaw)*
Pagsubok na Hershey-Chase

thumb|Paglalarawan ng eksperimentong Hershey-Chase.

Ang mga **pagsubok na Hershey-Chase** o mga **eksperimentong Hershey-Chase** ay mga serye o sunud-sunod na mga pagsubok o eksperimentong isinigawa nina Alfred Hershey at Martha Chase noong 1952, na nagpapatibay na sa DNA bilang isang materyang henetiko o henetikong materyal, na unang nailarawan sa eksperimentong Avery-MacLeod-McCarty noong 1944. Habang nalalaman na ng mga biyologo ang DNA mula 1869, karamihan sa mga biyologong ito ang nagpalagay - sa kapanahunang iyon - na ang mga protina ang nagdadala ng mga kabatiran o impormasyon para sa mga pagmamana ng mga katangian.

Isinagawa nina Hershey at Chase ang kanilang mga eksperimento sa birus na T2 phage, na may kayariang kamakailan lamang naipakita sa pamamagitan ng pagagamit ng mikroskopyong elektron. Binubuo ang *phage* o "page" (bigkas: /pa-ge/) na ito ng nag-iisang protinang "kabibe" o balot na naglalaman ng kaniyang sariling henetikong materyal o sangkap. Nilulusob (impeksiyon) ng *phage* ang isang bakterya sa pamamagitan ng pagkabit sa panlabas na lamad o membrano ng bakterya at magtutusok o magiiniksiyon ng kaniyang henetikong sangkap, na magiging sanhi ng paglikha ng bakterya (sa pamamagitan ng "makinaryang panghenetiko" ng bakterya) ng mas marami pang mga birus. Maiiwanang nakakabit sa bakterya ang walang lamang "kabibe" o balot ng *phage*.

thumb|Paglalarawan ng kayarian ng pageng T2 o *T2 phage*.

Sa unang pagsubok, tinandaan o minarkahan nila ang DNA ng mga *phage* ng radyoaktibong posporo-32 (*phosporus-32*). Mayroong elemento posporo sa DNA subalit wala sa kahit anumang 20 asidong aminong pinagmumulan ng mga protina. Pinayagan nilang lusubin ng mga *E. coli*. Pagkatapos, tinanggal nila ang mga protinang "kabibe" o balot mula sa mga nahawahang mga selula o sihay sa pamamagitan ng mga panghalo at isang *centrifuge*. Natuklasan nila na matatanaw lamang ang panandang radyoaktibo sa mga selula ng bakterya at hindi mapagmamasdan sa mga balot o kabibeng protina.

Sa pangalawang eskperimento, tinatakan nila ang mga "page" o *phage* ng radyoaktibong sulpuro-35 (*sulfur-35*). Mayroong sulpuro sa mga asidong aminong *cysteine* at *methionine*, ngunit wala sa DNA. Pagkatapos ng paghihiwalay, natagpuan ang panandang tatak na radyoaktibo mula sa mga kabibeng protina, ngunit wala sa mga naimpeksyunang bakterya. Isa itong pagpapatunay na ang materyang henetiko na lumulusob o umiimpeksiyon sa bakterya ay ang mismong DNA.

Nakasama si Hershey sa mga pinarangalan ng Premyong Nobel para sa Pisyolohiya o Medisina noong 1969, para sa kaniyang mga natuklasan hinggil sa kayariang henetiko o pangpagmamana ng mga birus.

## Tingnan din 
* Henetika
* Eksperimentong Avery-MacLeod-McCarty
* Eksperimento ni Griffith

## Sanggunian 
* Hershey, A.D. at Chase, M. (1952) *Independent functions of viral protein and nucleic acid in growth of bacteriophage*. *J General Physiology*. 36:39-56.

Kategorya:Henetika
Kategorya:Mikrobiyolohiya
Kategorya:Agham
Hanging Banal

Ang **Hanging Banal** ay maaring tumukoy sa mga sumusunod:
*Espiritu Santo, isa sa mga miyembro ng Trinidad
*Kamikaze (bagyo), mga bagyo na tumulong sa paglupil ng mga Mongol na lumusob sa Hapon
Negaraku

Ang **"Negaraku"** (FIlipino: *Bayan Ko*) ay ang pambansang awit ng Malaysia. Ipinili ang "Negaraku" bilang pambansang awit sa panahon ng kalayaan ng Pederasyon ng Malaya mula sa Reyno Unido noong 1957.

## Kasaysayan
Orihinal na ginamit ang tugtog nito sa *Allah Lanjutka Usia Sultan* ("Biyayaan ng Diyos ang Mahal na Sultan"), ang pang-estadong awit ng Perak. Nabigyan ng bagong buhay ang awiting ito nang mabansagáng *Terang Bulan* (o *Terang Boelan* sa Bahasa Indonesia), at naging sikat na tugutgin sa mga sayawan at salu-salo noong mga dekadang '20 at '30. Hinirám para sa awit na *Mamula Moon*, na iniawit noong dekada '40&nbsp;ng bandang "Felix Mendelssohn and his Hawaiian Serenaders". Nang kalaunan nagamit din sa isang *Bangsawa* (sarsuwelang Indonesia) na itinanghál sa Singapore noong 1940.

Noong 1992, iniatas ng pamahalaan ng Malaysia na baguhin ang tempo ng awit upang maging martsa. Wagas na tinutulan ito ng maraming mamamayang Malayo, at ikinutsa ang bagong pagsasaayos bilang *"circus music"*. Iniulat noong Hulyo ng 2003&nbsp;ng mamahayag sa Malaysia ang adhikain ng pamahalaan na ipagpalit ang salita at pamagát na *"Negaraku*" para sa *"Malaysiaku*". Muli itong binatikos at inayawan ng mga tao, na siyang nag-udyok sa pamahalaan na itigil ang pagbago sa pangalan ng awit. Kaakibat nito, ibinalik ang tempo ng awit sa dating, mas mabagal na pagsasaayos ng kompositor na si Wah Idris na siyang iginagamit bago ng 1992.

## Titik 
## Mga sanggunian 
## Mga kawing panlabas 
* Paglalarawan ng *Negaraku* mula sa AllMalaysia.info 
* *Negaraku* na may tinig-boses 
* 

Kategorya:Malaysia
Kategorya:Pambansang awit
Andrew (paglilinaw)

Ang **Andrew** ay ang Ingles ng Andres at maaaring tumukoy sa mga sumusunod:

*Andrew E. (Andrew E) o Andrew Espiritu, isang Pilipinong rapper at aktor na komedyante.
**Andrew Ford Medina*, isang awit ni Andrew E. 
*Andrew Bynum 
*Andrew Muhlach, isang artista sa Pilipinas.
*Andrew Wolff
*Andrew Johnson, isang dating pangulo ng Estados Unidos. 
*Andrew Jackson, isa rin dating pangulo ng Estados Unidos. 

## Tingnan din
**Andres (paglilinaw)*
San Juan (paglilinaw)

Ang **San Juan** (*Saint John* o *St. John* sa Ingles) ay maaaring tumukoy sa mga sumusunod:

*Kay San Juan
*Saint John Colleges
*Saint John of Beverly School
*Saint John Berchmans School of Manila Foundation (dating Saint John Bosco Computer College)
*Saint John Technological College of the Philippines
*St. John's, Antigua at Barbuda, kabisera ng bansang Antigua at Barbuda.
*St. John's, Newfoundland at Labrador
San Mateo (paglilinaw)

Ang **San Mateo** ay maaaring tumukoy sa mga sumusunod:

*Mateo ang Ebanghelista
*San Mateo, Rizal, Pilipinas.
*Kolehiyo ng San Mateo, isang kolehiyo sa Pilipinas, nasa San Mateo, Rizal, Pilipinas.
*San Mateo, Isabela, Pilipinas.
Pamahiin

Ang **pamahiin** ay isang paniniwala o kaugalian na tipikal na nagreresulta mula sa lumang kaugalian, isang maling pagkaunawa sa agham o sanhi (maling pagpapatungkol ng sanhi), isang paniniwala sa kapalaran o salamangka, pinaghihinalaang may impluwensyang sobrenatural, o ang takot sa hindi nalalaman. Karaniwang nailalapat ang mga paniniwalang ito at kaugalian sa suwerte, propesiya, at ilang espirituwal na nilalang, partikular ang paniniwala na maaring mahulaan ang kaganapan sa hinaharap sa pamamagitan ng partikular na (tila) hindi kaugnay na nakaraang pangyayari.

Gayon din, kadalasang ginagamit ang salitang *pamahiin* upang tukuyin sa isang kasanayang panrelihiyon na hindi ginagawa ng karamihan sa isang binigay na lipunan na hindi alintana ang namamayaning relihiyon na mayroon din hinihinalang pamahiin.|alt=]]

Kadalasang panira sa pangkalahatan ang pagtutukoy sa isang bagay bilang *pamahiin*. Ang bagay na sinasabing ganito sa karaniwang pananalita ay tinutukoy bilang pamabayang paniniwala (*folk belief*) sa polklorístika.

## Pamahiing Pilipino
Sa kulturang Pilipino, bahagi na ang pamahiin sa matagal na panahon at ginagawa pa rin ng karamihan. Bagaman walang basehan ang mga ito, mayroon makukuha dito na mabuting halimbawa, gawi at pag-iingat. Ilan lamang sa halimbawa ng pamahiing Pilipino ang ang *oro, plata, mata* na nagsasabing kung nahahati sa tatlo ang hakbang ng hagdan ng isang tahanan ay nangangahulgang nakakaakit ang sambayanan sa kamatayan. Ang isang pang halimbawa ng pamahiin ay ang paglalagay ng ngipin ng isang bata sa bubong upang makaakit ng suwerte.

## Mga sanggunian
Kaurian:Pamahiin
Filipo (paglilinaw)

Ang **Filipo** (katumbas ng Felipe at Philip) ay maaaring tumukoy sa mga sumusunod:

*Filipo II ng Macedonia, kilala rin bilang Felipe II ng Macedonia 
*Don Filipo o Don Felipo, isang tauhan sa *Noli Me Tangere* ni Jose Rizal.

### Tingnan din
**Felipe (paglilinaw)
**Philip (paglilinaw)
Felipe (paglilinaw)

Ang **Felipe** (*Philip* sa Ingles) ay maaaring tumukoy sa mga sumusunod:

*Sa mga tinaguriang **San Felipe** (*Saint Philip* o *St. Philip*):
:*Felipe ang Alagad
:*Felipe ang Ebanghelista o kilala rin bilang Felipe ang Diyakuno
:*San Felipe, Zambales, isang bayan sa Pilipinas.
:*San Felipe ni Jesus, isang misyonerong Mehikano at santo ng Romano Katoliko.
*Sa mga taong may pangalang Felipe:
:*Felipe Agoncillo
:*Felipe Calderon
:*Felipe II ng Macedonia o Filipo II ng Macedonia, na ama ni Felipe III ng Macedonia
:*Felipe II ng Pransiya 
:*Felipe II ng Espanya
:*Felipe III ng Espanya
:*Felipe IV ng Espanya 
:*Felipe V ng Espanya
:*Felipe VI ng Espanya 
:*Felipe Hilian Nava, isang politiko sa Pilipinas. 
:*Felipe I ng Castilla
:*Felipe ang Arabo o Filipo ang Arabo
*Sa mga taong may apelyidong Felipe:
:*Julián Felipe
*Sa mga taong pinangalanang Philip, Ingles na bersyon ng Felipe:
:*Philip Pichay, isang politiko sa Pilipinas. 
:*Philip Nadela, isang artista sa Pilipinas.

## Tingnan din
*Filipo (paglilinaw)
*Felipe II (paglilinaw)
Bartolome

Ang **Bartolome** (Ingles: *Bartholomew*) ay maaaring tumukoy sa mga sumusunod:

*San Bartolome, isang santo ng Romano Katoliko. 
*Bartolome Arteche, isang politiko sa Pilipinas. 
*Bartolome Ramos, isang politiko sa Pilipinas. 
*Billy Joel Bartolome, isang artista sa Pilipinas. 
*Amanda Bartolome, isang kathang-isip na tauhan sa Dekada '70 (nobela) at Dekada '70 (pelikula) ni Lualhati Bautista, na ginanap ni Vilma Santos.
*Patriyarka Bartolome I ng Konstantinopla ng Komunyong Silangang Ortodokso.
Mateo (paglilinaw)

Ang **Mateo** (Ingles: *Matthew*) ay maaaring tumukoy sa mga sumusunod:

*Kay San Mateo ang Ebanghelista
*Ebanghelyo ni Mateo
*Práxedes Mateo Sagasta
*Mateo Capinpin
*San Mateo, Rizal, bayan sa Pilipinas. 
*San Mateo, Isabela, bayan sa Pilipinas.
*San Mateo, California, isang lungsod sa California, Estados Unidos. 
*San Mateo County, California, isang *county* sa California, Estados Unidos.
 
## Tingnan din
**San Mateo (paglilinaw)*
Labindalawang Alagad

Ang **Labindalawang Alagad o 12 Apostol ni Hesus** ay labindalawang mga lalaking itinalaga ni Hesus bilang apostol na maging kapiling niya para mangaral, para magkaroon ng kapangyarihan sa pagpapagaling ng mga karamdaman, at upang makapagpalayas ng mga demonyo. Daladalawa silang sinugo ni Hesus para sa ganitong mga gawain na walang dinadala sa kanilang mga paglalakbay - kahit man tinapay o salapi sa kanilang mga sisidlan - maliban na lamang sa mga tungkod. Nagmula ang salitang **apostol** (*apostle* sa Ingles) sa isang salitang Griyegong nangangahulugang "mga pinaalis," katumbas ng mga "sinugo", "kinatawan", o hinirang at mga "mensahero" para maglakbay dahil sa isang layunin.  Sa kasalukuyan, ginagamit ang salitang apostol para sa mga misyonerong relihiyoso.

## Pinagmulan at katangian ng mga alagad 
Nagbuhat sa iba't ibang mga simulain, gawain, o larangan ang labindalawang mga alagad ni Hesus.  Isa itong pangkat na magkakahalo at mga kalalakihang nagmula sa magkabilang dulong-hangganan ng lipunan.  Mayroon din silang iba't ibang mga katangian o personalidad.  Apat sa mga ito ang mga mangingisda.  Iisa lamang ang mayaman: si Mateo na dating tagalikom ng buwis at "malakas" o malapit sa sinaunang mga Romano.  Sa kabilang banda, isang masigasig, masipag, mabalasik, at "maapoy" na makabayan si Simon  (Si Simon na Cananeo, hindi si Simon Pedro), na tinaguriang Simong Makabayan (*Simon the Zealot* sa Ingles) ni San Lukas.  May layunin si Simong ito na tanggalin sa kapangyarihan ang mga Romano.  May ilang mga alagad na likas na tahimik lamang, na sapat na para sa kanila ang makinig at matuto.  Mayroon din namang walang tiyaga sa paghihintay.  Nilarawan si Simon Pedro bilang isang maaasahang pinunong likas na nakatatayo sa pamamagitan ng sariling mga paa o hindi umaasa sa ibang tao.  Isang mahigpit at mabalasik na lalaki si Santiagong Nakababata ngunit iginagalang dahil sa kaniyang pagiging makakatarungan.  Palatanong naman si Felipe.  Binansagan naman ni Hesus ang magkapatid na Santiagong Nakatatanda at Juan bilang "Mga Anak ng Kulog"  Hindi kasama sa orihinal o naunang labindalawa si Pablo ng Tarsus (o Saulo ng Tarso) subalit tinawag at tinuring siya bilang isang alagad o apostol ni Hesus, at iginagalang na katulad at kapantay ng ibang mga alagad.  Maging si San Pablong Apostol ay may tinatawag na "tinik" sa kaniyang laman.
## Tingnan din
*Labindalawang Olimpiyano na mga Diyos sa Mitolohiyang Griyego na nakatira sa Bundok Olympus.
*Labindalawang Tribo ng Israel

## Mga sanggunian 
Kategorya:Kristiyanismo
Kategorya:Katolisismo
Kategorya:Mga alagad ni Hesus
Kategorya:Labindalawang alagad
Kategorya:Mga pinuno ng relihiyon
Santiago, anak ni Alfeo

Si **Santiago na bata, anak ni Alfeo** ay isa sa mga naging unang alagad ni Hesus.  Siya ay kadalasang kinikilala kay Santiago ang Kaunti.  May ilang mga dalubhasang ang Santiagong ito ang siyang tumanggap o bumati kay San Pablo sa Jerusalem noong panahong marami ang hindi naniniwala sa pagbabagong-kalooban sa pananampalataya patungong Kristiyanismo ni San Pablo. Si Maria Jacobe ang ina ng Santiagong ito. Para naman sa mga Ebanghelista, sinusuportahan ng *New Bible Dictionary* ang tradisyonal na pagkakakilanlan, habang pinapanukala nina Don Carson at Darrell Bock na ang katauhan ay posible ngunit walang kasiguruhan.

'' ni Santiagong Mababa na nasa Simbahang Ortodokso ng Vladimir, Rusya, ika-12 daantaon.]]

## Mga sanggunian 
Kaurian:Mga santo
Kaurian:Mga alagad ni Hesus
Kaurian:Labindalawang alagad
Concord

Ang **Concord** ay maaaring tumukoy sa mga sumusunod:

* Concord, California, isang lungsod sa California, Estados Unidos. 
* Concord (New Hampshire), isang lungsod sa New Hampshire, Estados Unidos.
* Concord, Hilagang Karolina, isang lungsod sa Hilagang Karolina, Estados Unidos.
Kongkreto

thumb|260 px
Ang **kongkreto**, **konkreto** ay isang  materyales sa pagtatayo na binubuo ng semento pati na rin ang iba pang mga mala-sementong mga materyales tulad ng lumipad na abo at mag-abo semento, pinagsasama-sama (karaniwan isang magaspang pinagsasama-sama tulad ng bato, apog, o ganayt, kasama ang isang pinong pinagsasama-sama tulad ng buhangin), tubig, at pang-kimikang paghahalo.  Mula sa Latin na salitang "*concretus*" ang kongkreto, na nangangahulugang "pinatigas" o "matigas".

## Kasaysayan
Matatagpuan ang mga palapag na kongkreto sa palasyong makahari ng Tiryns, Gresya, na pinepetsahan ng mga 1400 hanggang 1200 BC. Ginamit ang mga pandidik ng apog sa Gresya, tulad ng sa Kreta at Tsipre, noong 800 BC. Ginawa ang Asiryong Akuweduktong Jerwan gamit ang kongkretong hindi tinatablan ng tubig. Kongkreto ang gamit para sa konstruksyon ng maraming sinaunang istraktura.

Ang kongkretong Maya sa mga guho ng Uxmal (850–925 A.D.) ay binanggit sa *Incidents of Travel in the Yucatán* ni John L. Stephens. "*The roof is flat and had been covered with cement*". (Ang bubong ay patag at natatakpan ng semento.)

## Komposisyon
Ang kongkreto ay isang artipisyal na materyal na komposito, na binubuo ng molde ng pambigkis na semento (tipikal na sementong Portland o aspalto) at isang watak-watak na yugto o "pampuno" ng pinagsama (tipikal na mabatong materyal, maliliit na bato, at buhangin). "Dumidikit" ang pambigkis sa pampuno upang buuin ang isang sintetikong kalipunan. Mayroong maraming uri ng kongkreto, na tinutukoy sa pamamagitan ng mga pormulasyon ng mga pambigkis at ang uri ng pinagsama na ginamit upang umangkop ang aplikasyon ng materyal na ininhinyero. Ang mga ito ay ang nagtutukoy ng tibay at densidad, gayon din ang lakas nitong kimikal at termal ng produktong natapos.

## Mga alternatibong uri
Ang kongkretong aspalto (tinatawag karaniwan bilang aspalto o *asphalt*, *blacktop*, or *pavement* sa Hilagang Amerika, at *tarmac*, *bitumen macadam*, or *rolled asphalt* sa Reyno Unido at ang Republika ng Irlanda) ay isang materyal na komposito na karaniwang ginagamit sa ibabaw ng mga kalsada o daan, paradahan, paliparan, gayon din sa pilapil ng mga dike. Ginagamit ang mga halong aspalto sa mga konstruksyon ng palitada simula pa noong simula ng ika-20 dantaon. 

## Mga sanggunian 
Kategorya:Arkitektura
Kategorya:Inhenyeriya
Kategorya:Kongkreto
Nazareo

[thumb|right|Si Samson na isang Nazareo, pagkaraang labanan at paslanging ang isang [leon. Ginuhit ito ni Francesco Hayez.]]
:*Huwag itong ikalito sa Nazareno.*
Ang pagiging **Nazareo** ay isang katayuan o kalagayang pang-Hudyo na nagbubunga dahil sa isang panata ng isang taong "mahihiwalay" o "iaalay" sa Diyos sa pamamagitan ng isang natatanging kaparaanan.  Hindi mga pari ang mga taong Nazareo, ngunit naglingkod sila para sa Diyos at ginamit sila ng Diyos bilang mga halimbawa ng kabanalan sa harap ng mga madla.  Kabilang sa mga Nazareong tinutukoy sa Bibliya sina Samson at Samuel ng Lumang Tipan, at maging si San Juan Bautista sa Bagong Tipan.  Lahat sila ay mga taong asetiko o nagwaksi at nagkait ng luho sa buhay at katawan bilang kapalit ng panata ng disiplina at pagtitipid.  Kabilang sa mga panatang ito ang hindi pag-inom ng mga inuming alak at hindi pagpuputol ng buhok na nagiging mahaba, katulad ng kay Samson.
 
## Mga sanggunian 
Kaurian:Mga tauhan sa Bibliya
Kaurian:Lumang Tipan
Kaurian:Bagong Tipan
Kaurian:Mga Hudyo
Doksolohiya

Ang **doksolohiya** ay mga salita ng papuri sa Diyos o isang pansimbahang pamamaraan ng pagbibigay ng papuri sa Diyos.  Isang halimbawa nito ang dasal na *Luwalhati sa Ama*.

## Mga sanggunian
Kategorya:Mga awit
Kategorya:Mga panalanging Kristiyano
Klero

Ang **klero** ay ang mga namumuno sa isang uri ng pananalig o paniniwala.  Kabilang sa mga ito ang mga pinuno ng simbahan, parokya, kongregasyon, moske, sinagoga, at mga katulad na sambahan: halimbawa na ang Santo Papa, mga pari (kaparian, kalipunan ng mga pari, o klerigo) o kura, obispo, arsobispo, diyakuno, imam (sa Islam), rabino (sa Hudaismo), ministro, pastor, at maging mga madre.  Sa Katolisismo at Kristiyanismo, si Hesus ang pinuno ng mga apostol.  Nang makaraan ang pamumuhay ni Hesukristo sa mundo, naging pinuno ng natitirang mga unang alagad at ng mga naging sinaunang Kristiyano sina San Pedro at San Pablo, ang dalawang pinakakilala sa mga pangunahing misyonerong pangkristiyanismo.

## Katangiang pampinuno 
Kaugnay ng Kristiyanismo, naglalaman ang mga pastoral na liham na nasa Bagong Tipan ng  Bibliya ng mga patnubay sa pagsasanay at pagpili ng mga pinunong pangpananampalataya.  Tinatalakay ang mga katangiang hinahanap sa isang pinuno sa *Unang Sulat kay Timoteo*, *Ikalawang Sulat kay Timoteo*, at *Sulat kay Tito*, mga liham na inakdaan ni San Pablo ng Tarso.  Kabilang sa mga katangian ng mga pinunong Kristiyano ang mga sumusunod: may malinis na reputasyon o katayuan sa lipunan; may pagyakap sa pananampalatayang katulad ng sa gawi o asal ng mga bata; pamumuhay na walang ikasasanhi ng kahihiyan sa harap ng lipunan; hindi hambog, mapagmalaki o mayabang, o walang labis na pagpapahalaga sa sarili; hindi madaling dapuan ng galit o init ng ulo; hindi mapaglasing o hindi nahahalina sa mga katulad na mga bisyong mahirap iwasan o pigilin kapag nadarang sa mga ito (katulad ng mga bawal na gamot o masasamang mga gawain); hindi kumakalinga ng kaguluhan at karahasan; hindi maramot, sakim o gahaman; magiliw o may magandang pagtanggap sa mga lumalapit na mamamayan (hospitalidad); nakakalasap ng katuwaan sa mga bagay na mabubuti, partikular na sa mga kaugnay ng moralidad; maalam at marunong sa pamumuhay at patas sa paghuhukom o paghuhusga; maaasahan ng ibang tao; may disiplina; isang deboto sa pananampalataya; may malinaw na pagkakaunawa sa pananampalataya at pangangaral; isang umuunlad na tao partikular na sa puso at isipan; may kakayahan at kagustuhang matuto; isang mabisang tagapamahayag at marunong sa pakikipagugnayan.  Kailangan ang mga ganitong katangian sapagkat isang karangalan ang mamuno na may malaki at mahalagang tungkulin sa pamayanan.

Para sa manananggol na si Joel Ruiz Butuyan, hindi dapat matakot ang mga pinunong pangpananampalataya sa paghahayag ng totoong kaganapan sa lipunan; napansin niya kasi ang tila kakaunting bilang nila sa mga oras na inaasahan silang magsalita ukol sa mga hindi nangyayaring maganda sa Pilipinas at sa mundo. Mahirap naman itong asahan ni Dr. Domar Cabanatan Alviar sapagkat, aniya, hindi lahat sa kanila ay mayroong "moral na pamumuno."

## Mga sanggunian 
*
Anghel na tagatanod

[thumb|right|300px|*Anghel na Tagatanod* at isang bata, iginuhit ni [Matthäus Kern noong 1840.]]

Ang **anghel na tagatanod** ay isang anghel na gumaganap bilang tagapagsanggalang, tagapangalaga, at patnubay ng isang partikular na tao.  Naging tanyag ang kaisipan at paniniwalang may isang anghel na natakda at itinalaga para sa bawat isang tao o mananamapalataya noong mga panggitnang kapanahunan o panahong medyibal.  Bagaman hindi lubos na mapatutunayan ang mga gawaing pamamagitan ng mga anghel sa buhay ng tao, hindi maipagsasawalang-bahala ang mga ginagampanan ng mga anghel na matutunghayan din sa *Sulat sa mga Hebreo* (Hebreo 13:2).  Isang kasangkapan ang Bibliya bilang tagapaghatid ng paniniwalang nalalaman ng Diyos ang pangangailangan ng mga tao at isinasakatuparan niya ang mga ito sa kaniyang sariling kaparaanan, at sa pamamagitan ng mga anghel kung minsan.  Naantala ang kabantugan ng paniniwalang ganito noong panahon ng Repormasyon o Muling Paghubog, kung kailan nagsagawa ng mga paglilinis kaugnay ng teolohiyang Kristiyano, subalit matutunghayan pa rin sa *Ebanghelyo ni Mateo* (Mateo 18:10) ang hinggil sa pagpapatibay sa pagkakaroon ng mga anghel at kanilang mga gawain.

## Panalangin sa Anghel na Tagatanod
### Katolisismo
Ito ang isang nakaugaliang dasal ng mga Katoliko na nauukol para sa sariling anghel na tagatanod:

Tagalog (salin)
----
Anghel ng Diyos, mahal kong tagatanod
Kung kanino itinilaga ako dito dahil sa pag-ibig ng Diyos;
Sa kabuoan ng araw na/gabing ito manatili ka sa aking tabi,
Upang tumanglaw at magbantay, upang mamuno at pumatnubay.
Siya nawa.

:*Tingnan din ang bersiyong nasa lathalaing Anghel.*

Ingles (orihinal/kinaugalian)
----
*Angel of God, my guardian dear*
''To whom God's love commits me here;*
*Ever this day/night be at my side,*
*To light and guard, to rule and guide.*
*Amen.*

Latin
----
*Angele Dei,*
*qui custos es mei,*  
*me, tibi commissum pietate superna,*   
*illumina, custodi,*   
*rege et guberna.*
*Amen.*

### Silanganing Ortodoksiya
Narito ang isang panalangin sa Anghel na Tagatanod na nanggaling sa Silanganing Ortodoksiya:

Tagalog (salin)
----
O Anghel ni Kristo, aking banal na Tanod at Sanggalang ng aking kaluluwa at katawan, patawarin mo ang lahat ng aking mga pagkakasala sa araw na ito.  Huwag mo akong ipahintulot sa mga panlalansi ng kaaway, nang hindi ko mapagalit ang Diyos sa pamamagitan ng anumang kasalanan.  Ipagdasal mo ako, na isang makasalan at hindi nararapat na lingkod, at iharap mo akong maging karapat-dapat sa kabutihang-loob at awa ng Banal sa Lahat na Sangkatatluhan at Ina ng aking Panginoong Hesukristo, at sa lahat ng mga Santo. Siya nawa.*

Ingles (orihinal)
----
*O Angel of Christ, my holy Guardian and Protector of my soul and body, forgive me all my sins of today. Deliver me from all the wiles of the enemy, that I may not anger my God by any sin. Pray for me, sinful and unworthy servant, that thou mayest present me worthy of the kindness and mercy of the All-holy Trinity and the Mother of my Lord Jesus Christ, and of all the Saints. Amen.*

## Tingnan din
*kerubin
*arkanghel

## Mga sanggunian
Kategorya:Anghel
Kategorya:Mga panalanging Kristiyano
Magdalena

Ang **Magdalena** ay maaaring tumukoy sa mga sumusunod:

*Santa Magdalena, isang santo ng Romano Katoliko. 
*Magdalena, Laguna 
*Magdalena G. Jalandoni 
*Magdalena Cantoria
*Santa Magdalena, Sorsogon, sa Pilipinas
Imperyong Britaniko

Ang **Imperyong Britaniko** ay binubuo ng mga dominyo, mga kolonyo, mga protektorado, utos at iba pang mga teritoryo na pinamahalaan o pinangasiwaan ng Nagkakaisang Kaharian at ng mga estadong hinalinhan nito. Ito ay nag-umpisa sa mga ari-arian sa ibang bansa at pangkalakalan na himpilan na itinatag ng Inglatera sa pagitan ng huling ika-16 at unang bahagi ng ika-18 siglo. Sa tugatog nito, ito ay naging ang pinakamalaking imperyo sa kasaysayan at, para sa mahigit na isang siglo, ay ang nangunguna sa pandaigdigang kapangyarihan. Noong 1913, ang Imperyong Britaniko ay humawak ng kapangyarihan sa mahigit 412 milyong mga tao, 23% ng populasyon ng mundo sa panahon, at nang 1920, 35,500,000 km2 (13,700,000 sq mi) ang sakop nito, 24% ng kabuuang lawak ng lupain ng Daigdig. Bilang isang resulta, ang pampulitika, legal, lingguwistiko at kultural na mana nito ay laganap. Sa tugatog ng kapangyarihan nito, ang pariralang "ang imperyong hindi nilulubugan ng araw" ay madalas na ginagamit upang ilarawan ang Imperyong Britaniko, dahil ang kalawakan nito sa buong mundo ay nanguhulugan na ang araw ay laging nagniningning sa hindi bababa sa isa sa mga teritoryo nito.

Sa panahon ng Panahon ng Pagtuklas sa ika-15 at ika-16 na mga siglo, pinasimunuan ng Portugal at Espanya ang Europeong pagsaliksik ng mundo, at sa proseso nagtatag ng malalaking imperyo sa ibayong dagat. Nanaghili sa malaking kayamanan ng mga imperyo na nabuo, ang Inglatera, Pransiya, at ang Netherlands ay nagsimulang magtatag ng mga kolonya at pangangalakal na mga network ng kanilang sarili sa Amerika at Asya. Ang isang serye ng mga digmaan sa ika-17 at ika-18 na mga siglo sa Netherlands at Pransiya ay nagiwan sa Inglatera at pagkatapos, ang mga sumunod na unyon sa pagitan Inglatera at Eskosya sa 1707, ang Dakilang Britanya, ang nangibabaw na kolonyal na kapangyarihan sa Hilagang Amerika at Indya.

Kategorya:Imperyong Britanya
Kategorya:Imperyalismo
Hipotensyon

Ang **hipotensyon** (mula sa Ingles na *hypotension*) ay ang pagkakaroon ng hindi normal na **mababang presyon ng dugo** sa katawan.

Maiiwasan ito sa pamamagitan ng mga sumusunod:

*Paginom ng gamot na pantulong sa pagtaas ng presyon ng dugo (patungo sa normal na antas).
*Paghiga na mas mataas ang mga paa kaysa ulo.
*Pagpapatingin ng presyon ng dugo (*blood pressure* o B.P.) pagkatapos ng ilang minuto upang malaman kung tumaas na ito o hindi pa.
*Pananatiling nakahiga kung mababa pa rin.

## Tingnan din
*altapresyon

## Sanggunian
Kategorya:Dugo
Kategorya:Sakit
Kategorya:Panggagamot
Juan Bautista (paglilinaw)

Ang **Juan Bautista** (Ingles: *John the Baptist*, Pranses: *Jean-Baptiste* o *Jean le Baptiste*) ay maaaring tumukoy sa mga sumusunod:

*San Juan Bautista, isang santo ng Simbahang Romano Katoliko. 
*San Juan Bautista, California, isang lungsod sa California, Estados Unidos.
*San Juan Bautista ng La Salle.
Bahay sa baybayin

thumb|right|Isang bahay sa pampang ng dagat.

Ang **bahay sa baybayin** ay mga uri ng bahay bakasyunan sa may tabi ng dagat na karaniwang nagsisilbing pangalawang tahanan ng may-ari o pansamantalang bahay pasyalan ng mga humihiram o umaarkila nito, partikular na para gamitin tuwing Sabado at Linggo.  Sa **tahanan sa dalampasigan** na ito namamahinga at naglilibang ang tumutuloy o nakikutuloy upang panandaliang makatakas mula sa maabalang buhay sa kalunsuran.  Naiiba ang mga **tirahan sa tabing-dagat** na ito mula sa isang pangmatagalang kabahayan sapagkat, bagaman maaaring maging kalapit ng lungsod o malayo man, mayroon itong mga kayariang dinisenyo upang makapaghatid ng kapayapaan sa diwa ng tumitira o namamasyal.  Isang halimbawa nito ang hindi paggamit ng masyadong impersonal o hindi makapantaong teknolohiya, katulad ng pagsasaisip ng konsepto ng bahay kubo o dampa, na may payak na balangkas ng mga haligi lamang at mayroong bukas na espasyo na samasama ginagamit bilang tuluyan, kainan, at tulugan.  Sa Cebu, Pilipinas, ito ang isang pamamaraang ginagamit ng mga arkitekto para sa pagtatayo ng mga bahay bakasyunang nasa dalampasigan, na sinasangkapan ng mga bagay na likas at lokal sa pook.

## Sanggunian
Kategorya:Bahay
Kategorya:Paglilibang
Kategorya:Arkitektura
Beach house

Ang ***beach house*** (Ingles) ay maaaring tumukoy sa mga sumusunod:

*bahay sa baybayin, isang uri ng bahay bakasyunan.
*''Beach House, isang pelikula sa Pilipinas.
*Beach House (banda), isang Amerikanong banda.
Karit (isang kamay)

Ang **karit** ay isang kagamitan agrikultural na hinawakan. Ito ay may kurbang talim at kalimitang ginagamit sa pag-gapas ng mga butil o pagputol ng mga damo para sa dayami. Ang talim nito ay nasa loob para magamit sa pagputol ng puno ng halaman. Sabay nitong hinihila at pinuputol ang puno ng halaman. Ang puputuling bagay ay maaaring hawakan ng malayang kamay, ng isang patpat o kaya hindi na lang hahawakan (tulad sa pangagagapas). Kung hahawakan ang bagay ay papunta sa tagagamit. Kung hindi hahawakan, ang pagputol ay papalayo sa tagagamit.

Ang talim ng karit ay nakabaliko sa isang gilid upang lalo itong mapalapit sa lupa. Dahil dito ay kanan ito o kaya minsan ay kaliwete.  Ang panggapas na karit ay malimitang *serrated*.

Ang karit ay pinalitan na ng karit na dalawang kamay na mas madaling gamitin. Subalit ginagamit pa rin ito sa ibang  ng mundo o kaya sa mga lugar na ang pangdalawang kamay na karit ay hindi madaling magagamit. Ang malaking pagkakaiba ng pang-isang kamay at pangdalawang kamay na karit ay mas mahaba ang hawakan at talim ng pangdalawang kamay na karit at ginagamit ito ng nakatayo.

Ang talim ng karit na ginagamit sa mga pagputol ng katawan ng mga seryal na halaman na mayaman sa silica ay nagkakaroon ng sickle-gloss, isang uri ng pagpurol.  Kapag nakikita ito sa mga sinaunang batong kasangkapan, nagpapakita ito ng pagunlad ng agrikultural na paggamit.

Sa mga alamat ng mga Griyego, ang karit ay sandata na ginagamit ni Cronus at Perseus.

## Iba pang gamit 
* Ang karit ay bahagi ng isang kilalang simbolo, ang Martilyo at karit. Ito ay simbolo ng Komunismo o Rebolusyonaryong Sosyalismo. Ang karit ay sumisimbolo sa mga mangagawang agrikultural.
* **SS-25 Sickle** ay isang Pangulat na pangalan ng NATO para sa RT-2PM Topol intercontinental ballistic missile.
*Sinasabi ni Tacitus na mga gintong karit ay ginagamit ng mga ritwal ng mga Druid.

## Silipin din 
*Martiylo at Karit
*Karit (dalawang kamay)
*Karit na spada
*Kama
*karit na probe
*Karit na selulang sakit

Kategorya:Kagamitan sa agrikultura
Talaarawang panghalamanan

Ang **talaarawang panghalamanan** o **kalendaryong panghardin** ay isang talaarawan o kalendaryo na ginagamit bilang patnubay kung ano ang dapat gawin ng isang manananim o hardinero sa bawat buwan, sa labas man o loob ng kaniyang tahanan.  Naglalaman ito ng mga gabay kung anong mga halaman ang maaaring itanim sa hardin at yaon ring mailalagay sa loob ng kabahayan.  Karaniwang nakaayon ang mga payong pangtagatanim ayon sa rehiyon o pook na tinitirhan ng taong mahilig mag-alaga ng mga halaman o paghahardin.  Maaari ring nasa anyo ng isang **talangguhit na pangpagtatanim**, o mayroon nito, ang isang talaarawang panghalamanan, na naglalaman ng mga bantog na mga halamang namumulaklak at mga gulay.  Kabilang sa mga kabatirang nakatala ang pangalan ng halaman, kailan at saan maaaring itanim, sukat ng pagitan sa pagtatanim, kailan namumulaklak at nananatiling may bulaklak ang mga halaman, at panahon ng pag-aani (kung gulay o kaya namumunga ng mga prutas).  Karaniwang naglalaman ang mga talaarawan o talangguhit na ganito ng mga panlahatang kabatiran lamang, partikular na ang panahon ng pagtatanim, kaya't sumasangguni rin ang mga naghahalaman sa kung ano ang nakasulat sa likod ng biniling pakete o sisidlan ng mga buto ng mga halaman. 

## Sanggunian
Kategorya:Kalendaryo
Kategorya:Hortikultura at paghahalaman